stanford-oval/wikipedia huggingface dataset:
Maailman paras levy
Kappaleet > B-puoli

Oi kuu, oi ilta – 1.54 (alkup. Tintarella Di Luna, säv. Bruno De Filippi, suom. san. Kari Tuomisaari)
Diivaillen – 2.44 (alkup. Puttin' On The Style, säv. ja san. Norman Cazden, suom. san. LaLa)
Pieni hopea-aasi – 2.57 (säv. Toivo Kärki, san. Reino Helismaa)
Anna pois – 2.08 (alkup. Hand Me Down, säv. trad., suom. san. LaLa, sov. Erkki Ertama ja Pentti Lasanen)
On vanha lempi rinnassain – 2.30 (alkup. I Love You In The Same Old Way, säv. ja san. Paul Anka, suom. san. Saukki)
Hirveä fiilis – 2.03 (säv. Kari Kuuva, san. Vexi Salmi)
Vuoden 2011 Meiltähän tämä käy -kokoelman mukaan kappaleen "On vanha lempi rinnassain" alkup. Hand Me Down My Walking Cane sekä säv. ja alkup. san. James A. Bland.
Kokoonpano

Esa Pakarinen - laulu
Pentti Lasanen - kapellimestari, taustalaulu (kappaleissa 1, 2, 4-6, 8-10 ja 12), alttosaksofoni (kappaleissa 2, 3, 5, 9 ja 11), tenorisaksofoni (kappaleissa 4, 5 ja 7), baritonisaksofoni (kappaleessa "Anna pois") ja syntetisaattori (kappaleessa "Oi kuu, oi ilta")
Arto Alaspää - taustalaulu (kappaleissa 1, 4, 6, 8-10 ja 12)
Martti Metsäketo - taustalaulu (kappaleissa 1, 2, 4-6 ja 8-12)
Irma Tapio - taustalaulu (kappaleissa 1, 2, 5, 6, 11 ja 12)
Pedro Hietanen - piano
Juha Björninen - kitara (kappaleissa 1-8 ja 10-12)
Taisto Wesslin - kitara (kappaleissa 4 ja 8-10)
Pekka Helin - basso (kappaleissa 2-4 ja 7-10)
Heikki "Häkä" Virtanen - basso (kappaleissa 5, 6, 11 ja 12)
Tomi Parkkonen - rummut
Kokoonpano > Tuotanto

Erno Lindahl - äänitys (L & M -studio, Helsinki, 1977)
Pekka Haraste - kuvat (Q-studio)
Topi Niiranen - kansi
Vexi Salmi - tuottaja
Daktylos

Daktylos (m.kreik. δάκτυλος, daktylos, ”sormi”; lat. dactylus) voi viitata seuraaviin:
daktylos, antiikin kreikkalainen pituusmitta
daktyyli, antiikin kreikkalainen runojalka ja metron
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daktylos”, voi hakea sivunnimihaulla, laajalla sivunnimihaulla tai tekstihaulla.
Desiree Scott

| Mitalit | Mitalit | Mitalit |  |
| --- | --- | --- | --- |
|  Desiree Scott |  Desiree Scott |  Desiree Scott |  |
Maa:   Kanada
Naisten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 |  |  |
|  Pronssia | Lontoo 2012 |  |  |
|  Pronssia | Rio de Janeiro 2016 |  |  |
Desiree Scott (s. 31. heinäkuuta 1987 Winnipeg, Manitoba, Kanada) on kanadalainen jalkapalloilija. Hän on pelannut Kanadan naisten maajoukkueessa vuoden 2022 loppuun mennessä 186 maaottelua mutta ei ole tehnyt niissä yhtään maalia. Hän voitti olympiakultaa Tokiossa 2021 sekä saavutti olympiapronssia Lontoossa 2012 ja Rio de Janeirossa 2016. Vuoden 2019 MM-kilpailuissa hän pelasi Kanadan kaikissa neljässä ottelussa avauskokoonpanossa. Hän oli voittamassa maanosaliitto CONCACAF:in mestaruutta vuonna 2010. Pelipaikaltaan hän on keskikenttäpelaaja.
Seuratasolla Scott edustaa Kansas City Currentia. Seura perustettiin loppuvuonna 2020 Utah Royalsin seuraajaksi, ja Royals taasen oli perustettu kaudeksi 2018 FC Kansas Cityn seuraajaksi, ja Scott pelasi näissä molemmissa. Hän on pelannut myös Englannissa Notts Countyn joukkueessa.
Dakotan territorio

Kartta
Dakotan territorio (engl. Dakota Territory) oli Yhdysvaltain hallinnollinen territorio vuosina 1861–1889. Se kattoi nykyiset Etelä- ja Pohjois-Dakotan osavaltiot sekä osia Wyomingin ja Montanan osavaltioista.
Territorion alue ei kuulunut vuosina 1858–1861 mihinkään Yhdysvaltain hallinnollisen territorion tai osavaltion alaisuuteen. Tämän vuoksi 2. maaliskuuta 1861 alueelle luotiin uusi territorio presidentti James Buchananin päätöksellä. Territorio lakkautettiin presidentti Benjamin Harrisonin päätöksellä 2. marraskuuta 1889, kun siihen kuuluneet alueet jaettiin nykyisiin osavaltioihin.
Dakota Joshua

| Dakota Joshua |
| --- | --- |
 Dakota Joshua vuonna 2022.
Henkilötiedot
Syntynyt: 15. toukokuuta 1996 (ikä 28) Dearborn, Michigan
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  93 kg
Seura
Seura:  Vancouver Canucks
Sarja:  NHL
Pelaajaura
Pääsarjaura:  2021–
Aik. seurat:  St. Louis Blues
NHL-varaus:  128. varaus, 2014 Toronto Maple Leafs
Dakota Joshua (s. 15. toukokuuta 1996 Dearborn, Michigan, Yhdysvallat) on yhdysvaltalainen jääkiekkoilija. Hän pelaa NHL-seura Vancouver Canucksin organisaatiossa. Hänen pelipaikkansa on keskushyökkääjä ja hän laukoo vasemmalta.
Toronto Maple Leafs varasi Joshuan viidennellä kierroksella 128. varausvuorolla vuoden 2014 varaustilaisuudessa. Maple Leafs kauppasi Joshuan St. Louis Bluesiin heinäkuussa 2019. St. Louisissa Joshua pelasi ensimmäisen NHL-ottelunsa kaudella 2020–2021. Kesällä 2022 Joshua teki kaksivuotisen sopimuksen Vancouver Canucksin kanssa. Kesäkuussa 2024 Joshua solmi Canucksin kanssa nelivuotisen ja yhteensä 13 miljoonan dollarin arvoisen jatkosopimuksen.
Joshua on pelannut NHL-urallaan 121 runkosarjan ottelua. Näissä hän on tehnyt 15 maalia ja 17 syöttöä eli 32 tehopistettä. Tilastot päivitetty 17. kesäkuuta 2023.
Dawson Mercer

| Dawson Mercer |
| --- | --- |

Henkilötiedot
Syntynyt: 27. lokakuuta 2001 (ikä 22) Carbonear, NL, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  81 kg
Seura
Seura (P):  New Jersey Devils
Sarja:  NHL
Nyk. seura:  Chicoutimi Saguenéens (QMJHL)
Pelinumero:  91
Pelaajaura
Pääsarjaura:  (–)
NHL-varaus:  18. varaus, 2020 New Jersey Devils
Dawson Mercer (s. 27. lokakuuta 2001 Carbonear, Newfoundland ja Labrador, Kanada) on kanadalainen jääkiekkoilija, joka pelaa NHL-joukkue New Jersey Devilsissä. Mercerilla on tulokassopimus NHL-seura New Jersey Devilsin kanssa. Seura varasi hänet ensimmäisellä kierroksella 18. pelaajana NHL:n varaustilaisuudessa 2020. Mercer on pelipaikaltaan oikea laitahyökkääjä. Hän laukoo oikealta.
Ura > Seuraura

Mercer on Bay Arena MHA:n kasvatti. Hän siirtyi juniorina sittemmin Tri Penin junioreihin. Kaudella 2014–2015 Mercer voitti tehoilla 20+23=43 koko U15-junioreiden NLBAAAHL-sarjan syöttöpörssin ja hän sijoittui pistepörssissä toiseksi edellään vain St. John’sin Alex Newhook. Mercer voitti myös pudotuspelien piste- ja syöttöpörssin tehoilla 5+8=13. Hän voitti kauden päätteeksi NLBAAAHL:n mestaruuden. Kaudella 2015–2016 Mercer voitti koko sarjan piste- ja maalipörssin tehoilla 42+26=68. Hän voitti myös pudotuspelien maalipörssin kahdeksalla osumallaan. Mercer valittiin kauden päätteeksi NLBAAAHL:n arvokkaimmaksi pelaajaksi. Kauden 2016–2017 hän pelasi Bishop's Collegen high school -joukkueessa. Mercer toimi samalla kaudella myös Team Newfoundlandin kapteenina QGC-16:ssa, jonka piste- ja syöttöpörssin hän voitti tehoilla 4+9=13. Turnaus päättyi pronssiin.
Drummondville Voltigeurs varasi Mercerin koko OHL:n varaustilaisuuden kahdeksantena pelaajana kesällä 2017. Hän siirtyi joukkueeseen kaudeksi 2017–2018. Mercerin tulokaskausi toi 61 runkosarjaottelussa tehot 11+15=26 ja kymmenessä playoff-ottelussa tehot 1+3=4. Kaudella 2018–2019 hän teki runkosarjassa tehot 30+34=64. Pudotuspeleissä Mercer teki 16 ottelussa tehot 5+11=16. Hän oli Voltigeursin paras syöttäjä. Kaudella 2019–2020 Mercer nousi joukkueen varakapteeniksi. Kesken kauden, tammikuussa 2020 Voltigeurs kauppasi hänet Chicoutimi Saguenéensiin vaihdossa kesän 2020 ensimmäisen ja toisen, kesän 2021 ensimmäisen ja toisen sekä kesän 2022 ensimmäisen ja neljännen kierroksen varausvuoroihin. Mercer pelasi kauden aikana myös CHL Top Prospects Gamessa.
New Jersey Devils varasi Mercerin ensimmäisellä kierroksella 18. pelaajana NHL:n varaustilaisuudessa 2020. Hän oli seuran toinen varaus, sillä Devils varasi ennen Merceria samassa varaustilaisuudessa aiemmin jo Alexander Holtzin seitsemäntenä pelaajana. Kaudella 2020–2021 hän nousi Chicoutimi Saguenéensin QMJHL-joukkueen varakapteeniksi. Jouluaattona 2020 Mercer teki Devilsin kanssa kolmivuotisen NHL-tulokassopimuksen.
Syyskuussa 2024 Mercer teki Devilsin kanssa kolmivuotisen ja yhteensä 12 miljoonan dollarin arvoisen sopimuksen.
Ura > Maajoukkueura

| Mitalit> Maa:  Kanada.Miesten jääkiekko.Alle 20-v. MM-kilpailut  | Mitalit> Maa:  Kanada.Miesten jääkiekko.Alle 20-v. MM-kilpailut  | Mitalit> Maa:  Kanada.Miesten jääkiekko.Alle 20-v. MM-kilpailut  | Maa:  Kanada> Miesten jääkiekko. |
| --- | --- | --- | --- |
|  Kultaa | Tšekki 2020 | jääkiekko |  |
|  Hopeaa | Kanada 2021 | jääkiekko |  |
Mercer pelasi alle 20-vuotiaiden MM-kilpailuissa vuosina 2020 ja 2021, joista ensimmäinen turnaus päättyi maailmanmestaruuteen ja jälkimmäinen hopeaan.
Muuta

Mercerin pikkuveli Riley pelaa maalivahtina Drummondville Voltigeursin QMJHL-joukkueessa ja pikkusisko Jessica pelaa puolustajana tyttöjen NLBAAAHL-sarjaa Tri Pen Icen U15-junioreissa.
DFL-Supercup 2016

DFL-Supercup 2016 oli seitsemäs DFL-Supercup kilpailun uudelleenperustamisen jälkeen. Ottelu pelattiin 14. elokuuta Signal Iduna Parkilla Dortmundissa. Ottelussa kohtasivat sekä Bundesliigan että Saksan cupin kaudella 2015–2016 voittanut Bayern München ja sarjassa toiseksi sijoittunut Borussia Dortmund.
Ottelun tausta

Bayern München pelasi DFL-Supercupissa viidettä kertaa peräkkäin. Se oli hävinnyt ottelun kolmena edellisenä vuonna. Borussia Dortmund pelasi DFL-Supercupissa edellisen kerran 2014, jolloin se voitti juuri Bayern Münchenin maalein 2–0. Vuoden 2016 kohtaaminen oli seurojen viides keskinäinen DFL-Supercup. Aiemmista otteluista Borussia Dortmund voitti vuosien 1989, 2013 ja 2014 ottelut, Bayern München taas vuoden 2012 ottelun.
Bayern Münchenille vuoden 2016 Supercup oli kaikkiaan kymmenes. Voittoja sillä oli aiemmin neljä. Borussia Dortmund oli mukana kahdeksatta kertaa. Se oli ennen vuoden 2016 ottelua kilpailun menestyksekkäin joukkue viidellä voitollaan.
Ottelu oli Bayern Münchenin päävalmentaja Carlo Ancelottille ensimmäinen kilpailullinen ottelu uudessa seurassaan.
Clover Maitland

| Mitalit> Maa:   Australia.Naisten maahockey. Olympialaiset  | Mitalit> Maa:   Australia.Naisten maahockey. Olympialaiset  | Mitalit> Maa:   Australia.Naisten maahockey. Olympialaiset  | Maa:   Australia> Naisten maahockey. |
| --- | --- | --- | --- |
|  Kultaa | Atlanta 1996 | Maahockey |  |
|  Kultaa | Sydney 2000 | Maahockey |  |
| MM-kilpailut  | MM-kilpailut  | MM-kilpailut  |  |
|  Kultaa | Utrecht 1998 | Maahockey |  |
Clover Maitland (s. 14. maaliskuuta 1972 Maryborough, Queensland, Australia) on australialainen maahockeypelaaja, pelipaikaltaan maalivahti. Hän voitti olympiakultaa Atlantassa 1996 ja Sydneyssä 2000 sekä maailmanmestaruuden Utrechtissa 1998.
Desiree van Lunteren

Desiree van Lunteren
Desiree van Lunteren (s. 30. joulukuuta 1992) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa kesäkuun 2020 loppuun mennessä 84 maaottelua. Ensimmäisen maaottelunsa hän pelasi Ranskaa vastaan 15. helmikuuta 2012. Hän voitti Euroopan-mestaruuden 2017 ja saavutti MM-hopeaa 2019. Hän pelasi MM-turnauksessa Alankomaiden kaikki seitsemän ottelua alusta loppuun.
Seuratasolla van Lunteren edusti vuosina 2012–2018 kotimaansa AFC Ajaxia ja kaudella 2018–2019 saksalaista SC Freiburgia. Kesällä 2019 hän palasi Ajaxiin.
Cloudflare

| Cloudflare, Inc>  |
| --- | --- |

ISIN:  US18915M1071
Perustettu:  heinäkuu 2009
Perustaja:  Matthew Prince Lee Holloway Michelle Zatlyn
Toimiala:  internet
Kotisivu:  www.cloudflare.com
Infobox OKVirheellinen NIMI-arvo: 
Cloudflare, Inc. on yhdysvaltalainen yhtiö, joka tarjoaa sisällönjakeluverkkoa, DDoS-suojausta ja muita pilvipalveluita. 
Cloudflare on kehittänyt Rust-kielellä kirjoitetun Pingoran, jolla se on korvannut Nginxin saadakseen paremman suorituskyvyn. Pingora on avointa lähdekoodia vuodesta 2024 alkaen.
Verkkosivusto, jolle Cloudflaren palvelut on otettu käyttöön, ei itse jaa sisältöään, vaan Cloudflare toimii sille käänteisenä välityspalvelimena.
Sivuston käyttäjät ottavat tällöin yhteyden Cloudflaren palvelimeen, joka toimii välimuistina haettavalle tiedolle. Cloudflarella on huomattavasti enemmän kapasiteettia käytössään kuin yksittäisellä verkon palvelimella, ja se voi tasata ruuhkahuippuja usean käyttäjän pyrkiessä sivustolle. Lisäksi yhtiön palvelut on suunniteltu vikasietoisiksi.
Cloudflaren pääkonttori on San Franciscossa Kaliforniassa.
Yhtiö on poistanut kolme asiakastaan poliittisista tai sananvapausrikkomuksista.
Ensimmäinen oli uusnatsisivusto The Daily Stormer vuonna 2017 Charlottesvillen tapahtumien jälkeisten reaktioiden vuoksi. Elokuussa 2019 Cloudflare lopetti palvelujensa tarjoamisen 8chan-kuvafoorumille, jonne ainakin kolmen joukkoampujan on sanottu postanneen manifestinsa..
Syyskuussa 2022 Cloudflare ilmoitti poistaneensa Kiwi Farms -keskustelupalstan.
Yhtiö joutuu estämään verkkosivuja myös eri valtioiden oikeusistuinten tuomioiden perusteella. Esimerkiksi vuonna 2020 Cloudflare joutui estämään 2 verkko-osoitetta, vuonna 2021 yhdeksän ja vuonna 2023   992 eri osoitetta. Näiden sisältö voi olla esimerkiksi bittorrent-sivustoja tai luvattomia nettikasinoita.
Käännös suomeksi
David Webster

David Websteriä esittävä mosaiikkiteos.
David Webster (19. joulukuuta 1945 Pohjois-Rhodesia – 1. toukokuuta 1989 Johannesburg) oli eteläafrikkalainen antropologi ja apartheidin vastustaja.
Webster liittyi apartheidin vastaiseen kampanjaan opiskellessaan Rhodesin yliopistossa vuonna 1965. Websterin väitöskirja käsitteli mosambikilaisten siirtotyöläisiä. Hänen tutkimuksensa paljastama työläisten hallituksen ja yritysten harjoittama hyväksikäyttö sai Websterin yhdistämään akateemisen tutkimuksensa apartheid-järjestelmän vastaiseen aktivismiin. Webster aloitti työskentelyn Witsin yliopistossa vuonna 1970. Webster toimi akateemisen uransa ohella Pidätettyjen vanhempien tukikomiteassa (engl. Detainees' Parents' Support Committee (DPSC)), jossa hän auttoi apartheidhallituksen pidättämien omaisia hankkimaan tietoa läheistensä olinpaikasta.
Webster ammuttiin 1. toukokuuta 1989 haulikolla lähietäisyydeltä kotiovensa eteen Johannesburgissa. Hänen murhaajansa oli Ferdinand Barnard, joka toimi hallituksen salaisessa Civil Cooperation Bureau -yksikössä. Barnard sai murhasta 40 000 randin bonuksen.
Aiheesta muualla

Webster, D. & Friedman, M. (1989). Repression and the State of Emergency June 1987-March 1989, Johannesburg: Ravan Press.
Webster, E. (1989). A Tribute to David Webster. Transformation. Vol 9.
Diego Velázquez de Cuéllar

Diego Velázquez de Cuéllar
Diego Velázquez de Cuéllar (1465, Cuéllar, Espanja – 1524, Santiago de Cuba, Kuuba) oli konkistadori ja Kuuban siirtomaan ensimmäinen espanjalainen kuvernööri.
Nuorempana ennen uuteen maailmaan lähtöään Velázquez taisteli muun muassa Italiassa maan senaikaista kuningasta vastustaneiden santarmien joukoissa.
Diego Velázquez matkusti uudelle mantereelle Kolumbuksen toisen retkikunnan mukana vuonna 1493. Velázquez jähti valtaamaan Kuuban saarta Hernán Cortésin kanssa vuonna 1511 ja perusti seuraavan neljän vuoden aikana maan ensimmäiset neljä siirtokuntaa joihin kuuluivat Baracoa, Bayamo, Santiago de Cuba sekä maan nykyinen pääkaupunki Havanna (esp. La Habana). Vallattuaan saaren haltuunsa hän vuonna 1514 julisti saaren Espanjan siirtomaaksi ja itsensä Kuuban kuvernööriksi.
Kuuban saaren valloituksen jälkeen Velázquez organisoi onnistuneita retkikuntia muun muassa Yucatanin niemimaan sekä Meksikon lahden tutkimiseksi. Vuonna 1518 hän nimitti Hernán Cortésin johtamaan tutkimusretkikuntaa jonka tavoitteena oli Meksikon valloitus ja kolonialisointi. Myöhemmin Velázquez kuitenkin pettyi Cortésin omavaltaiseen asenteeseen, tämä muun muassa järjesti Velázquezilta lupaa pyytämättä tutkimusretkikunnan Meksikoon vuonna 1519. Velázquez syytti Cortésia valtuuksiensa ylittämisestä ja määräsi tämän pidätettäväksi. Asiaa puitiin jopa Espanjan oikeusistuimia myöten mutta lopulta Espanjan hovi käski hänen jättää Cortés rauhaan.
Oikeudenkäyntien ja niistä seuranneen epäsuosion seurauksena Velázquez syrjäytettiin Kuuban kuvernöörin virasta 1521, hän kuiten palasi uudelleen virkaansa vuotta ennen kuolemaansa 1523. Diego Velázquez de Cuéllar kuoli sydänkohtauksen seurauksena Santiago de Cuban kaupungissa vuonna 1524.
Lähdekoodi

Lähdekoodilla tarkoitetaan ohjelmoinnissa tietokoneohjelman tekstimuotoista ohjelmointikielistä kuvausta.
Lähdekoodina ohjelma on ohjelmoijien kirjoittamassa ja ylläpitämässä muodossa.
Lähdekoodia säilytetään yleensä versionhallintajärjestelmässä, jolloin kaikista muutoksista jää lokimerkintä ja eri versioihin on myöhemmin mahdollista palata muun muassa osana virheenjäljitystä ja laadunvarmistusta.
Jos lähdekoodi on kaikkien nähtävissä ja vapaasti jatkohyödynnettävissä, puhutaan avoimesta lähdekoodista tai vapaasta ohjelmistosta. Koska tietokoneen suoritin suorittaa vain konekieltä, ohjelman ajaminen vaatii lähdekoodin kääntämisen tai tulkkaamisen.
Määritelmiä

Richard Stallmanin määritelmä, joka muotoiltiin 1989 GPL-lisenssissä, ehdotti lähdekoodia millaiseksi muodoksi tahansa, jossa ohjelmistoa muokataan:
»"Teoksen 'lähdekoodi' tarkoittaa teoksen valittua muotoa, johon muutoksia tehdään."»
Jotkut klassiset lähteet määrittelevät lähdekoodin ohjelmointikielten tekstimuotona, esimerkiksi:
»Lähdekoodi on ohjelmiston versio siinä muodossa kuin sen on ihminen alun perin kirjoittanut (esim. syöttänyt tietokoneelle) pelkkänä tekstinä (esimerkiksi luettavina aakkos-numeerisina merkkeinä).»
Määritelmä vastaa tosiasiaa, kun ohjelmien kääntäminen ilmestyi ensimmäisen kerran, silloiset ohjelmistotuotannon työkalut olivat tekstipohjaisia ohjelmointikieliä. Näin ollen lähdekoodi tarkoitti tekstikoodia, kun taas konekoodi oli kohdekoodi. Kuitenkin kun ohjelmointiputket alkoivat sisällyttää enemmän väliasteen muotoja, osa kielistä, kuten JavaScript, voitiin kääntää joko lähde- tai kohdekoodiksi. Siitä seurasi, että tekstikoodi ei enää vastannut lähdekoodin synonyymiä.
Näin ollen Stallmanin määritelmä ottaa huomioon JavaScriptin ja HTML:n lähde-kohde-epäselvyyden sekä mahdolliset tulevaisuuden ohjelmistotuotannon muodot, kuten visuaaliset ohjelmointikielet tai koneoppimisessa käytetyt tietokannat.
Toiset, laajemmat tulkinnat puolestaan katsovat lähdekoodin sisältävän konekoodin yhdessä kaikkien korkean tason kielten kanssa, jotka sitä tuottavat. Tämä määritelmä kumoaa alkuperäisen kone-teksti-erottelun pitämällä ohjelman kääntämisen jokaista vaihetta lähdekoodina.
»Selkeyden vuoksi "lähdekoodilla" tarkoitetaan mitä tahansa täysin suoritettavaa kuvausta ohjelmistojärjestelmästä. Näin ollen sen tulkitaan sisältävän konekoodin, erittäin korkean tason kielet sekä suoritettavat graafiset esitykset järjestelmistä.»
Tämä lähestymistapa mahdollistaa joustavamman tavan järjestelmän analysointiin eikä vaadi suunnittelijaa julkaisemaan helppoa ymmärtämisen ja muokkaamisen muotoa. Sitä voidaan soveltaa myös tilanteisiin, joissa suunnittelijaa ei tarvita, kuten DNA:n tapauksessa. Kuitenkin tämä analyysin muoto ei ota huomioon kalliimpaa koneiden välistä koodianalyysiä verrattuna ihmisen ja koneen koodianalyysiin.
Kääntäminen

Useimmilla ohjelmointikielillä työskennellessä ohjelman lähdekoodi on käännettävä kääntäjäksi kutsutulla tietokoneohjelmalla ensin suoritettavaan muotoon ennen kuin se voidaan ajaa. Ennen varsinaista suorituskelpoista ohjelmaa lähdekoodi käännetään objektimuotoiseksi ohjelmaksi. Tähän objektimuotoiseen ohjelmaan linkitetään valmiit kirjastomoduulit, ja tuloksena syntyy suorituskelpoinen ohjelma.
Tulkkaaminen

Lähdekoodia voidaan suorittaa myös tulkkausperiaatteella. Tulkkauksessa lähdekoodia luetaan ja suoritetaan yksi lauseke kerrallaan. Tämä tapa on huomattavasti hitaampi suorituksessa, mutta etuna on aikaavievän käännöksen poisjäänti. Tulkkaavaa suoritusta voidaan käyttää ohjelman kehitystyössä ja protoilussa, jossa tärkeintä on valmiin toimivan prototyypin nopea kokeilutestaus kehityksen lomassa.
Esimerkkejä > C-kieli

Tyyppiesimerkki C-kielisestä ohjelmasta:
#include <stdio.h>
 int main(void)
 {
    puts("Huomenta maailma!");
 }
Esimerkkejä > Java

Alla esimerkki lyhyestä Java-kielisestä lähdekoodista:
public class HeiMaailma {
    public static void main(String[] args) {
        System.out.println("Hei Maailma!"); 
    } 
 }
Esimerkkejä > PHP

PHP-lähdekoodin tarkasteleminen ei onnistu kuin muokatessa tiedostoa, koska PHP on kieli, joka suoritetaan palvelimen puolella, joten lähdekoodia ei missään vaiheessa lähetetä käyttäjälle. PHP tulostuu lähdekoodiin HTML-kielenä.
Esimerkki PHP-kielisestä lähdekoodista:
<?php
echo ('Moikka Wikipedia!'); 
?>
Lähdekoodin muokkaus

Lähdekoodia muokataan yksinkertaisella editoriksi kutsutulla tekstitoimittimella. Editorin tärkeimpiä ominaisuuksia on, että se ei lisää tekstin sekaan tavallisen tekstinkäsittelyohjelman ohjauskoodeja (joita kääntäjä ei osaa käsitellä).
Ohjelmakoodia kirjoitetaan myös ohjelmointiympäristöissä. Niissä on monia ohjelmointia helpottavia ja nopeuttavia automatisoituja rutiineja. Tällaisia ovat esimerkiksi virheiden paikallistaminen, kirjastomoduulien ennakoiva kirjoitus, debuggaus, versionhallinta ja suoritusnopeuden profilointi.
Aiheesta muualla

Kuvia tai muita tiedostoja aiheesta Lähdekoodi Wikimedia Commonsissa
Diego de Alvarado

Diego de Alvarado (k. 1540) oli espanjalainen konkistadori, joka perusti Villa de San Salvadorin vuonna 1528 Bermudan laaksoon. Kaupunkia siirrettiin 1540-luvulla, ja siitä tuli myöhemmin San Salvador, El Salvadorin pääkaupunki.
Diego de Alvaradon serkku oli kapteeni Pedro de Alvarado, joka kesäkuussa 1524 aloitti valloitussodan Cuzcatlanissa.
David Walker

| David Walker |
| --- | --- |

Henkilötiedot
Kansalaisuus:   Australia
Formula 1 -ura
Aktiivivuodet:  1971–1972
Talli(t):  Lotus
Kilpailuja:  11
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Hollannin Grand Prix 1971
Viimeinen kilpailu:  Yhdysvaltain Grand Prix 1972
David 'Dave' Walker (10. kesäkuuta 1941 Sydney, Australia – 24. toukokuuta 2024) oli australialainen F1-kuljettaja. Hän osallistui yhteentoista F1-osakilpailuun kausina 1971–1972 ja osallistui myös sarjan ulkopuolisiin kilpailuihin.
Walker nostettiin Formula 1 -sarjaan kesken kauden 1971 Lotus-talliin pärjättyään menestyksekkäästi tallin autolla myös Formula 3 -sarjassa (25 voittoa 32 kilpailusta). Avauskilpailu päättyi pyörähtämiseen ja keskeyttämiseen, mutta Walkerin F3-menestyksen ansiosta Lotuksen pääsponsori John Player saatiin vakuutettua jatkamaan tallissa ja vuotta myöhemmin Walker pääsi uudelleen tallin auton ratin taakse Emerson Fittipaldin kakkoskuljettajaksi. Hän oli parhaimmillaan yhdeksäs Espanjan GP:ssä 1972. Walkerin tilannetta tallissa hankaloitti tallikaverin ajaminen nuorimmaksi F1:sten maailmanmestariksi, kun taas hän itse keskeytti usein teknisiin ongelmiin jääden pisteittä. Kun Lotus sai tietää Walkerin ajaneen testejä F2-luokassa, hänet erotettiin tallista ja hänen tilalleen palkattiin Reine Wisell. Walker palasi Yhdysvaltojen GP:hen, jossa keskeytti. Walker riitautui tiiminsä kanssa ja hänen tilalleen valittiin seuraavalle kaudelle Ronnie Peterson. Walker on vieläkin ainoa F1-kuljettaja, joka ei saavuttanut pisteitä samana vuonna, jona tallitoveri voitti mestaruuden.
Walker siirtyi Formula 2 -luokkaan, mutta ei voinut kilpailla jouduttuaan kahdesti onnettomuuteen yleisillä teillä. Hän lopetti moottoriurheilu-uransa vuonna 1975 ja asui Queenslandissa, jossa hänellä oli venealan yritys.
Tilastot ja saavutukset F1-sarjassa

(avain)
| Vuosi | Talli | Malli | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1971 | Gold Leaf Team Lotus | Lotus 56B | Pratt & Whitney Turbine | RSA | ESP | MON | NED Kesk. | FRA | GBR | GER | AUT | ITA | CAN | USA |  | - | 0 |
| 1972 | John Player Team Lotus | Lotus 72D | Cosworth V8 | ARG DSQ | RSA 10 | ESP 9 | MON 14 | BEL 14 | FRA 18 | GBR Kesk. | GER Kesk. | AUT Kesk. | ITA | CAN | USA Kesk. | - | 0 |